Αγαπητέ κ. Pesonen

Ευχαριστούμε πολύ για το ενδιαφέρον σας σχετικά με τη συμμετοχή των Ελληνικών Αγροτικών οργανώσεων στην Copa και στην Cogeca.

Η Νέα ΠΑΣΕΓΕΣ θα ήθελε να σας διαβεβαιώσει για την πρόθεσή της για πλήρη συμμετοχή και ενασχόληση σε όλες τις εργασίες που σχετίζονται με την αγροτική πολιτική σε επίπεδο ΕΕ και για την ανάληψη όλων των χρηματοοικονομικών δεσμεύσεων που απορρέουν από αυτή την δραστηριότητα καθώς και από την συμμετοχή στην Copa και στην Cogeca.

Παρόλα αυτά, δεν μπορούμε να αποδεχτούμε την συμμετοχή της ΓΑΙΑ ΕΠΙΧΕΙΡΕΙΝ, καθόσον αυτή δεν εκπληρώνει την θεμελιώδη προϋπόθεση του να αποτελεί έναν αγροτικό φορέα.

Επιπροσθέτως, όπως έχουμε τονίσει στην επιστολή μας προς εσάς την 17η Ιανουαρίου 2017: “*… υπο ουδεμία δε συνθήκη, επιτρέπεται να παραβλέπεται η συμμόρφωση ενός δυνητικού μέλους, με τις απαιτήσεις του καταστατικού της Cogeca. Οι κρίσιμες απαιτήσεις για αντιπροσωπευτικότητα, για εθνική/ δια-τομεακή κάλυψη και δημοκρατικό έλεγχο, πρέπει να βεβαιώνονται από ανεξάρτητους ειδικούς, πριν από την αίτηση συμμετοχής. Η έγγραφη υποβολή αποδείξεων περί της μη συμμόρφωσης, θα καταλήγει στην απόρριψη της αίτησης συμμετοχής”.*

Θα θέλαμε επίσης να διευκρινίσουμε, ότι όπως αναφέρουμε στην επιστολή που σας απευθύναμε την 1η Δεκεμβρίου 2016: “*Η GAIA-EPIXEIREIN είναι κερδοσκοπική επιχείρηση, που παρέχει εμπορικές υπηρεσίες πληροφορικής υποστήριξης σε αγρότες και αγροτικούς συνεταιρισμούς. Η ιδιοκτησία και ο έλεγχος της (κατα τα 2/3 των μετοχών) βρίσκεται σε μή-αγρότες (Εξέλιξη/Τράπεζα Πειραιώς και Neuropublic ΑΕ, ιδρυτική εταιρεία πληροφορικής). Ο έλεγχός της εξασκείται αποκλειστικά από τους μετόχους της, χωρίς να υπάρχει η οποιαδήποτε δυνατότητα δημοκρατικού ελέγχου, δεδομένου των περιορισμών που ισχύουν για τις εμπορικές μετοχικές εταιρείες (ΑΕ).”*

Επίσης υπογραμμίζουμε την σημασία διατήρησης της συνέπειας που αποτελεί των θεμέλιο λίθο της αξιοπιστίας των Copa και Cogeca και εκφράζουμε την έντονη ανησυχία μας, που απορρέει από μια δυνητική συμμετοχή της ΓΑΙΑ ΕΠΙΧΕΙΡΕΙΝ, η οποία θα ακύρωνε αυτή την συνέπεια, δεδομένου ότι δεν αποτελεί αγροτικό φορέα. Είμαστε πεπεισμένοι ότι τα μέλη των Copa και Cogeca δεν θα επιτρέψουν να εκτεθούν και να δώσουν τη δυνατότητα κακόβουλης εκμετάλλευσης με βάση το αποπροσανατολιστικό αίτημα της ΓΑΙΑ ΕΠΙΧΕΙΡΕΙΝ για συμμετοχή.

Κατά συνέπεια θα προχωρήσουμε στην υποβολή του αιτήματος συμμετοχής, υποστηριζόμενο από τα σχετικά έγγραφα που απαιτούνται, εφόσον μας παρέχετε τις αναγκαίες διαβεβαιώσεις.

Παρακαλούμε λοιπόν να μας επιβεβαιώσετε ότι θα ελέγξετε αυστηρά το αβάσιμο αίτημα της ΓΑΙΑ ΕΠΙΧΕΙΡΕΙΝ και δεν θα επιτρέψετε την συζήτησή του στην Γενική Συνέλευση (Praesidium) εφόσον δεν πληροί τις προϋποθέσεις των καταστατικών των Copa και Cogeca.

Παράλληλα, αναμένουμε την επιβεβαίωσή σας ότι θα υποστηρίξετε το αίτημα για διαδοχή της ΠΑΣΕΓΕΣ από την Νέα ΠΑΣΕΓΕΣ ως πλήρες μέλους των Copa και Cogeca στις επόμενες γενικές συνελεύσεις των δύο οργανισμών.

Με τιμή

Γεώργιος Ανέστης, Πρόεδρος

Προσωρινής ΔΕ Νέας ΠΑΣΕΓΕΣ